**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

 \_\_\_\_\_\_ \_\_\_\_\_\_\_\_\_\_\_\_ 2017 թվականի N -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԴԵԿՏԵՄԲԵՐԻ 27-Ի N1679-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

«Հայաստանի Հանրապետությունում ստուգումների կազմակերպման և անցկացման մասին» Հայաստանի Հանրապետության օրենքի 2.1-րդ հոդվածի 2-րդ մասի 1-ին կետի, «Իրավական ակտերի մասին» Հայաստանի Հանրապետության օրենքի 70-րդ հոդվածի 1-ին մասի համաձայն՝ Հայաստանի Հանրապետության կառավարությունը **որոշում է.**

1.Հայաստանի Հանրապետության կառավարության 2012 թվականի դեկտեմբերի 27-ի «Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության ռիսկերի վրա հիմնված ստուգումների մեթոդաբանությունը հաստատելու մասին» N1679-Ն որոշման մեջ կատարել հետևյալ փոփոխությունը և լրացումները՝

1. Որոշման վերնագիրը «մեթոդաբանությունը» բառից հետո լրացնել «և ռիսկայնությունը որոշող չափանիշների ընդհանուր նկարագիրը» բառերով.

2) որոշման 1-ին կետը շարադրել հետևյալ խմբագրությամբ.

«Հաստատել՝

1) Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության ռիսկերի վրա հիմնված ստուգումների մեթոդաբանությունը՝ համաձայն N 1հավելվածի.

2) Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության կողմից անասնաբուժության բնագավառում իրականացվող ռիսկերի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը՝ համաձայն N2 հավելվածի.

3) Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության կողմից բուսասանիտարիայի բնագավառում իրականացվող ռիսկերի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը՝ համաձայն N 3 հավելվածի»:

4) Որոշումը լրացնել նոր NN 2, 3 հավելվածներով՝ համաձայն NN 1, 2 հավելվածների:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

Հավելված N 1

ՀՀ կառավարության 2017 թվականի

………………………-ի N………..-Ն որոշման

Հավելված N2

ՀՀ կառավարության 2012 թվականի

դեկտեմբերի 27-ի N1679-Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ԾԱՌԱՅՈՒԹՅԱՆ ԿՈՂՄԻՑ ԱՆԱՍՆԱԲՈՒԺՈՒԹՅԱՆ ԲՆԱԳԱՎԱՌՈՒՄ ՌԻՍԿԵՐԻ ՎՐԱ ՀԻՄՆՎԱԾ ՍՏՈՒԳՈՒՄՆԵՐԻ ՄԵԹՈԴԱԲԱՆՈՒԹՅՈՒՆԸ ԵՎ ՌԻՍԿԱՅՆՈՒԹՅՈՒՆԸ ՈՐՈՇՈՂ ՉԱՓԱՆԻՇՆԵՐԻ ԸՆԴՀԱՆՈՒՐ ՆԿԱՐԱԳԻՐԸ**

**I.ՆԵՐԱԾՈՒԹՅՈՒՆ**

1. Ռիսկայնությունը որոշող չափանիշները և մեթոդաբանությունը Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայությանը (այսուհետ՝ ծառայություն) հնարավորություն կտան`

1) վերլուծել և գնահատել անասնաբուժական վերահսկման օբյեկտներ (այսուհետ՝ օբյեկտներ)՝ ըստ ռիսկայնության աստիճանի.

2) ձևավորել տվյալների բազա` օբյեկտները դասակարգել ըստ ռիսկայնության.

3) ներդնել ստուգումների առավել արդյունավետ և նպատակաուղղված մեխանիզմներ:

**II. ՌԻՍԿԻ ՍԱՀՄԱՆՈՒՄ, ԳՈՐԾՈՒՆԵՈՒԹՅԱՆ ՈԼՈՐՏԻ ԵՎ ԱՆՀԱՏԱԿԱՆ ՌԻՍԿԵՐ**

2. Ռիսկը՝ անասնաբուժության ոլորտում գործառույթներ իրականացնող օբյեկտների գործունեության արդյունքում մարդկանց և կենդանիների կյանքին, առողջությանը, շրջակա միջավայրին վնաս հասցնելու հավանականությունն է, հաշվի առնելով այդ վնասի ծանրության աստիճանը:

3. Գործունեության ոլորտի ռիսկը (այսուհետ՝ ոլորտային ռիսկ)՝ չափանիշ է, որի համար հիմք են ընդունվում օբյեկտի գործունեության բնույթը/տեսակը ու վտանգավորությունը` ըստ առաջացող հնարավոր բացասական հետևանքների: Մի քանի ոլորտներում գործունեության իրականացման դեպքում օբյեկտի ոլորտային ռիսկը հաշվարկվում է ամենառիսկային ոլորտի տվյալներով:

4.Անհատական ռիսկը՝ օբյեկտի կողմից օրենսդրությամբ սահմանված պահանջների խախտումները, խախտումների պարբերականությունը, խախտումների վերացմանն ուղղված գործողություններն են, ինչպես նաև օբյեկտների գործունեությունը բնութագրող այլ չափանիշներն են:

**III. ՌԻՍԿԻ ԳՆԱՀԱՏՈՒՄ**

5. Անասնաբուժության բնագավառում գործունեություն իրականացնող օբյեկտի ռիսկը գնահատվում է ոլորտային և անհատական ռիսկերի հանրագումարով:

**IV. ՈԼՈՐՏԱՅԻՆ ՌԻՍԿ**

6. Ոլորտային ռիսկի չափանիշը գործունեության տեսակի ռիսկն է, որի առավելագույն միավորը 60-ն է (N1 աղյուսակ):

N1 աղյուսակ

**Ոլորտային ռիսկի դասակարգումը**

|  |  |  |  |  |
| --- | --- | --- | --- | --- |
| Հ/Հ | | **Գործունեության տեսակը** | **ՏԳՏԴ Ծածկագիր** | **Միավորը** |
| 1 | 2 | | 3 | 4 |
| 1. | Սպանդանոցներ | | 71.20.5 | 60 |
| 2. | Անասնաբուծություն՝ խոշոր և մանր եղջերավոր կենդանիների, խոզերի, ընտանի թռչունների, ճագարների, մեղուների, շերամի, այլ կենդանիների բուծման տնտեսություններ | | 01.4 | 50 |
| 3. | Ձկնաբուծական տնտեսություններ | | 03.2 | 50 |
| 4. | Անասնաբուժական գործունեություն՝ անասնաբուժական կլինիկա, կրթական ու գիտական հաստատություն, անասնաբուժասանիտարական փորձաքննության լաբորատորիաներ | | 75 | 40 |
| 5. | Անասնաբուժական դեղամիջոցների արտադրություն, առևտուր կամ իրացում | | 21.20.2, 46.46.2 | 40 |
| 6. | Կենդանիների մեծածախ և մանրածախ առևտուր | | 46.23 | 30 |
| 7. | Կենդանաբանական այգիներ | | 91.04.1 | 20 |
| 8. | Կրկեսներ | | 9508100000 | 20 |
| 9. | Կենդանական ծագման հումքի, բեղմնավորիչ նյութերի, կենդանական ծագման կողմնակի արտադրանքի պահում | | 52.1 | 30 |
| 10. | Կենդանական ծագման հումքի արտադրություն, առևտուր կամ իրացում | | 15, 46.11.0 | 40 |
| 11. | Կենդանիների, կենդանական ծագման հումքի, բեղմնավորիչ նյութերի, կենդանական ծագման կողմնակի արտադրանքի ավտոճանապարհային փոխադրումներ | | 49.41 | 20 |
| 12. | Կերի մեծածախ, տնային կենդանիների համար կերի մանրածախ առևտուր | | 46.21.3, 47.76.3 | 20 |
| 13. | Գյուղատնտեսական կենդանիների համար պատրաստի կերերի արտադրություն | | 10.91 | 30 |
| 14. | Տնային կենդանիների համար պատրաստի կերերի արտադրություն | | 10.92 | 20 |

**V. ԱՆՀԱՏԱԿԱՆ ՌԻՍԿ**

 7. Անհատական ռիսկի չափանիշներն են`

1) օբյեկտների տարեկան շրջանառության միջոցները՝ իրացման ծավալները.

2) կենդանատեսակների քանակը.

3) նպատակային շուկան.

4) ստուգաթերթով գնահատված արդյունքը (եթե առկա է).

5) նախորդ երեք տարվա ընթացքում կենդանիների մոտ արձանագրված վարակիչ հիվանդությունները.

6) վերահսկողության հաշվառված խախտումները:

8. Օբյեկտների անհատական ռիսկը հավասար է տարեկան շրջանառության (իրացման) ծավալների, նպատակային շուկայի, ստուգաթերթով գնահատված արդյունքի, նախորդ երեք տարվա ընթացքում կենդանիների արձանագրված վարակիչ հիվանդությունների և վերահսկողության խախտումների հաշվառումների ռիսկերի միավորների հանրագումարին:

9. Օբյեկտների շրջանառության ծավալների մեծությունն անհատական ռիսկերի գնահատման չափանիշ է, որի չափերից կախված դասակարգումը տրված է N2 աղյուսակում: Այս չափանիշը տարածվում է N1 աղյուսակի 1, 2, 3, 5, 6, 9, 10, 12 և 13 հերթական համարների ոլորտների վրա:

N2 աղյուսակ

**Ռիսկի դասակարգումը ըստ շրջանառության ծավալների շրջանառվող գումարի**

|  |  |  |
| --- | --- | --- |
| **Շրջանառությունը** | | **Միավոր** |
| 1. | Նախորդ տարվա տվյալներով` 150 մլն դրամից ավելի | **30** |
| 2. | Նախորդ տարվա տվյալներով` 100 - 149 մլն դրամ | **20** |
| 3. | Նախորդ տարվա տվյալներով` 50 - 99 մլն դրամ | **15** |
| 4. | Նախորդ տարվա տվյալներով` մինչև 11-49 մլն դրամ | **10** |
| 5. | Նախորդ տարվա տվյալներով` մինչև 10 մլն դրամ | **5** |

10. Գործունեության տեսակի N1 աղյուսակի 2-րդ կետի՝ անասնաբուծական խոշոր և մանր եղջերավոր կենդանիների, խոզերի, ընտանի թռչունների, ճագարների, մեղուների, ձկների բուծման տնտեսությունները, կախված կենդանիների քանակից, դասակարգվում է համաձայն N3 աղյուսակի:

N3 աղյուսակ

**Ռիսկի դասակարգումը ըստ կենդանիների քանակի**

|  |  |  |  |  |  |  |  |
| --- | --- | --- | --- | --- | --- | --- | --- |
| **Կենդանիների տեսակները** | | **30**  **միավոր** | **20 միավոր** | **15 միավոր** | **10 միավոր** | **5 միավոր** | |
|  | **Խոշոր եղջերավոր կենդանի (գլուխ)** | 300 և ավելի | 200-299 | 100-199 | 50-99 | | 20-49 |
| **Մանր եղջերավոր կենդանի (գլուխ)** | 1000 և ավելի | 600-999 | 300-599 | 100-299 | | 70-99 |
| **Ընտանի թռչուն (թև)** | 30 000 և ավելի | 20 000 - 29999 | 10 000 - 19999 | 5 000 - 9999 | | 1 000 - 4999 |
| **Խոզ (գլուխ)** | 300 և ավելի | 200-299 | 100-199 | 50-99 | | 30-49 |
| **Ճագար (գլուխ)** | 300 և ավելի | 200-299 | 100-199 | 50-99 | | 30-49 |
| **Ձուկ (տոննա/տարեկան)** | 30 և ավելի | 20 - 29 | 10 - 19 | 5 - 9 | | 1 - 4.9 |
| **Մեղու (փեթակ)** | 200 և ավելի | 100-199 | 70-99 | 40-69 | | 20-39 |

11. Նպատակային շուկայի ներգրավածությունից կախված, օբյեկտների անհատական ռիսկին բնորոշ չափանիշը դասակարգվում է N4 աղյուսակում: Այս չափանիշը տարածվում է N1 աղյուսակի 1, 2, 3, 5, 6, 9, 10, 12 և 13, 14 հերթական համարների ոլորտների վրա:

N4 աղյուսակ

**Նպատակային շուկա**

|  |  |  |
| --- | --- | --- |
| **Շուկաները** | | **Միավոր** |
| 1. | Ազգային և միջազգային շուկաներ | **30** |
| 2. | Միայն ազգային կամ միջազգային շուկա | **20** |
| 3. | Մարզային շուկա | **10** |
| 4. | Համայնքային շուկա | **5** |

12. Ստուգաթերթով գնահատված արդյունքից կախված օբյեկտների անհատական ռիսկին բնորոշ չափանիշը դասակարգվում է N 5 աղյուսակում:

N5աղյուսակ

**Ստուգաթերթերի արդյունքներով դասակարգումը**

|  |  |  |
| --- | --- | --- |
| **Անհամապատասխանությունների քանակը (%-ով)` ըստ ստուգաթերթի** | | **Միավորը** |
| 1. | Ստուգաթերթի հարցերի 41 %-ից ավելին | **30** |
| 2. | Ստուգաթերթի հարցերի 21 - 40%-ը | **20** |
| 3. | Ստուգաթերթի հարցերի 0- 20%-ը | **10** |

13. Նախորդ երեք տարվա ընթացքում կենդանիների մոտ արձանագրված վարակիչ հիվանդությունների ռիսկայնությունից (ծառայության պետի 2013 թվականի հունիսի 14-ի N352-Ա հրաման) ելնելով դասակարգվում է N6 աղյուսակում: Այս չափանիշը տարածվում է N1 աղյուսակի 2, 7, 8 հերթական համարների գործունեության տեսակների վրա:

N6 աղյուսակ

**Նախորդ երեք տարիներին կենդանիների արձանագրված վարակիչ հիվանդություններով դասակարգումը**

|  |  |
| --- | --- |
| **Կենդանիների արձանագրված վարակիչ հիվանդություններ** | **Միավորը** |
| **Բարձր ռիսկային հիվանդություններ**.   * Անասնահամաճարակներ * Անասնահամաճարակներից բխող առողջական (հիվանդության հարուցչի ախտածնություն՝ ախտածնության աստիճան /վիրուլենտություն/ և տոքսիկություն), տնտեսական (կենդանիների անկումներ, մթերատվության կորուստ) և սոցիալական (բնակչության շրջանում հիվանդության դեպքեր) զգալի հետևանքներ * Կենդանիների շրջանում վարակիչ հիվանդությունների արագ տարածման բարձր հավանականություն * Կենդանիների վարակիչ հիվանդությունների մարդկանց վարակելու բարձր հավանականություն (բնակչության շրջանում հիվանդության դեպքեր) * Անասնահամաճարակների դեմ պայքարի և կանխարգելման միջոցառումների արագ   արձագանքման մեխանիզմների բացակայություն   * Անասնահամաճարակների կառավարման, պայքարի և կանխարգելման հրահանգներով, լիազոր մարմնի ընթացակարգերով սահմանված պահանջները չեն իրականացվում | **30** |
| **Միջին ռիսկային հիվանդություններ**.   * Կենդանիների վարակիչ հիվանդությունների բռնկումներ * Կենդանիների վարակիչ հիվանդությունների բռնկումներից բխող առողջական   (հիվանդության հարուցչի ախտածնության աստիճանը /վիրուլենտություն/, տոքսիկություն) և տնտեսական (կենդանիների անկումներ, մթերատվության կորուստ) հետևանքներ   * Կենդանիների շրջանում վարակիչ հիվանդությունների արագ տարածման ցածր հավանակությունը * Կենդանիների մոտ արձանագրված հիվանդությունները մարդկանց չեն փոխանցվում * Կենդանիների վարակիչ հիվանդությունների բռնկումների արագ արձագանքման մեխանիզմները բավարար չեն, իրականացվում են հիվանդությունների դեմ պայքարի և կանխարգելման միջոցառումներ, որոնք բավարար չեն լիովին վերացնելու հիվանդությունները * Անասնահամաճարակների կառավարման, պայքարի և կանխարգելման հրահանգներով լիազոր մարմնի ընթացակարգերով սահմանված պահանջների իրականացում են մասնակի | **20** |
| **Ցածր ռիսկային հիվանդություններ**.   * Կենդանիների վարակիչ հիվանդությունների առանձին դեպքերի արձանագրում * Կենդանիների վարակիչ հիվանդությունների բռնկումներից բխող   տնտեսական կորուստները չեն գերազանցում նախորդ տարիների ցուցանիշները   * Կենդանիների մոտ արձանագրված հիվանդությունները մարդկանց չեն փոխանցվում * Կենդանիների վարակիչ հիվանդությունների բռնկումների արագ արձագանքման մեխանիզմները բավարար չեն, իրականացվում են հիվանդությունների դեմ պայքարի և կանխարգելման միջոցառումեր, որոնք բավարար չեն լիովին վերացնելու hիվանդությունը, հիվանդությունների դեպքերի մասին ծանուցվում են լիազոր մարմին * Անասնահամաճարակների կառավարման, պայքարի և կանխարգելման հրահանգներով, լիազոր մարմնի ընթացակարգերով սահմանված պահանջները իրականացվում են ոչ լիարժեք | **10** |

14. Վերահսկողության ընթացքում բացահայտված անասնաբուժության բնագավառի օրենսդրական պահանջների անհամապատասխանության հիման վրա տնտեսվարող սուբյեկտներին տրված հանձնարարականների (կարգադրագրերի) չկատարման, կամ ոչ պատշաճ կատարման, միևնույն հիմքերով խախտումների-տուգանքների կրկնության գրանցման առկայությունը, որպես անհատական ռիսկի չափանիշ, դասակարգվում է N7 աղյուսակում:

N7 աղյուսակ

**Հաշվառված խախտումների դասակարգումը**

|  |  |
| --- | --- |
| **Տեսուչների հանձնարարականների (կարգադրերի) կատարումը** | **Միավորը** |
| * Չեն ապահովում ծառայության հանձնարարականները * Առկա են կրկնվող տուգանքներ միևնույն պատճառով | **20** |
| * Ծառայության հանձնարարականները կատարվում են ոչ պարտաճանաչ * Կենդանիների առողջության վտանգների կառավարման ուղղությամբ աշխատանքները կատարվում են մասնակի | **10** |

**VI. ԱՆԱՍՆԱԲՈՒԺԱԿԱՆ ՎԵՐԱՀՍԿՄԱՆ ՕԲՅԵԿՏՆԵՐԻ** **ԴԱՍԱԿԱՐԳՈՒՄՆ ԸՍՏ ՌԻՍԿԱՅՆՈՒԹՅԱՆ**

15. Ըստ ընդհանուր ռիսկայնության չափանիշների հանրագումարի (անհատական և ոլորտային ռիսկերի), օբյեկտները դասակարգվում են երեք խմբի` բարձր, միջին և ցածր ռիսկայնության (N8 աղյուսակ):

 N8 աղյուսակ

**Ռիսկայնության դասակարգումը տոկոսներով**

|  |  |  |
| --- | --- | --- |
| **Ռիսկի խմբերը** | | **Միավորը** |
| 1. | Ցածր ռիսկայնություն | 0%-30% ներառյալ |
| 2. | Միջին ռիսկայնություն | 31%-70% ներառյալ |
| 3. | Բարձր ռիսկայնություն | 71%-100% ներառյալ |

**VII. ԸՆԴՀԱՆՈՒՐ (ՎԵՐՋՆԱԿԱՆ) ՌԻՍԿԻ ՀԱՇՎԱՐԿԸ**

16. Մինչև սույն մեթոդաբանության V գլխի անասնաբուժական գործունեություն իրականացնող օբյեկտների վերաբերյալ տեղեկատվության բազայի ստեղծումը (հավաքագրում-գրանցումը), ընդհանուր ռիսկի գնահատումը կատարվում է միայն հետևյալ չափանիշների հիման վրա`

1) ոլորտային ռիսկ.

2) օբյեկտների իրացման ծավալների մեծություն.

3) նպատակային շուկա:

17. Համաձայն սույն մեթոդաբանության 16-րդ կետի 1-3 ենթակետերի՝ օբյեկտների գնահատման արդյունքում (բացառությամբ N1 աղյուսակի 4, 7, 8, 11 հերթական համարների ոլորտների), առավելագույն միավորը կազմում է 120, որի մինչև 30 տոկոսը (0-36 միավոր) ստացած օբյեկտը դասվում է ցածր ռիսկայնության խմբին, 30-60 տոկոսը (36-72 միավոր) ստացած օբյեկտը` միջին ռիսկայնության խմբին, իսկ 60-100 տոկոսը (72-120 միավոր) ստացած օբյեկտը` բարձր ռիսկայնության խմբին, բայց ոչ ավելի, քան ստուգման ենթակա օբյեկտների մինչև քսան տոկոսը` ըստ ռիսկայնության աստիճանի նվազման:

18. Համաձայն սույն մեթոդաբանության 16-րդ կետի չափանիշների՝ N1 աղյուսակի 4, 7, 8, 11 հերթական համարների ոլորտների օբյեկտների գնահատման չափանիշ է համարվում միայն ոլորտային ռիսկը:

19. Սույն մեթոդաբանության 17-րդ կետի համաձայն օբյեկտների ռիսկի գնահատումից հետո, գործունեության տեսակի (N1 աղյուսակ) 2-րդ կետի անասնաբուծական տնտեսություններում, որտեղ ստուգման ընթացքում լրացվում է ստուգաթերթ, այդ օբյեկտների ընդհանուր ռիսկը գնահատվում է ամբողջությամբ` ոլորտային և անհատական ռիսկերին բնորոշ բոլոր չափանիշներով, որն ունի առավելագույնը 230 միավոր (ոլորտային ռիսկը` առավելագույնը 60 միավոր, անհատական ռիսկը` առավելագույնը 170 միավոր): Մինչև 30 տոկոսը ներառյալ (0-70 միավոր) ստացած օբյեկտը դասակարգվում է ցածր ռիսկայնության խմբում, 31-ից մինչև 70 տոկոսը ներառյալ (71-161 միավոր) ստացած օբյեկտը` միջին ռիսկայնության խմբում, իսկ 71-100 տոկոսը (162-230 միավոր) ստացած օբյեկտը` բարձր ռիսկայնության խմբում, բայց ոչ ավելի, քան ստուգման ենթակա օբյեկտների մինչև քսան տոկոսը` ըստ ռիսկայնության աստիճանի նվազման:

20. Գործունեության տեսակի (N1 աղյուսակ) 1, 3, 5, 6, 9, 10, 12, 13, 14 հերթական համարների ոլորտների օբյեկտների դասակարգումն, ըստ գնահատված վերջնական ռիսկի, իրականացվում է հետևյալ մեխանիզմով՝ առավելագույն հնարավոր ռիսկային 140 միավորի (ոլորտային ռիսկը` առավելագույնը 60 միավոր, անհատական ռիսկը` առավելագույնը 80 միավոր) մինչև 30 տոկոսը ներառյալ (0-42 միավոր) ստացած օբյեկտը դասակարգվում է ցածր ռիսկայնության խմբում, 31-ից մինչև 70 տոկոսը ներառյալ (43-98 միավոր) ստացած օբյեկտը` միջին ռիսկայնության խմբում, իսկ 71-100 տոկոսը (99-140 միավոր) ստացած կազմակերպությունը` բարձր ռիսկայնության խմբում, բայց ոչ ավելի, քան ստուգման ենթակա օբյեկտների մինչև քսան տոկոսը` ըստ ռիսկայնության աստիճանի նվազման:

21. Գործունեության տեսակի (N1 աղյուսակ) 4 և 11 հերթական համարների ոլորտների օբյեկտների դասակարգումն, ըստ գնահատված վերջնական ռիսկի, իրականացվում է հետևյալ մեխանիզմով՝ առավելագույն հնարավոր ռիսկային 90 միավորի (ոլորտային ռիսկը` առավելագույնը 40 միավոր, անհատական ռիսկը` առավելագույնը 50 միավոր) մինչև 30 տոկոսը ներառյալ (0-27 միավոր) ստացած օբյեկտները դասակարգվում է ցածր ռիսկայնության խմբում, 31-ից մինչև 70 տոկոսը ներառյալ (28-63 միավոր) ստացած օբյեկտը` միջին ռիսկայնության խմբում, իսկ 71-100 տոկոսը (64-90 միավոր) ստացած օբյեկտը` բարձր ռիսկայնության խմբում, բայց ոչ ավելի, քան ստուգման ենթակա օբյեկտների մինչև քսան տոկոսը` ըստ ռիսկայնության աստիճանի նվազման:

22. Գործունեության տեսակի (N1 աղյուսակ) 7 և 8 հերթական համարների ոլորտների օբյեկտների դասակարգումն, ըստ գնահատված վերջնական ռիսկի, իրականացվում է հետևյալ մեխանիզմով՝ առավելագույն հնարավոր ռիսկային 100 միավորի (ոլորտային ռիսկը` առավելագույնը 20 միավոր, անհատական ռիսկը` առավելագույնը 80 միավոր) մինչև 30 տոկոսը ներառյալ (0-30 միավոր) ստացած օբյեկտը դասակարգվում է ցածր ռիսկայնության խմբում, 31-ից մինչև 70 տոկոսը ներառյալ (31-70 միավոր) ստացած օբյեկտը` միջին ռիսկայնության խմբում, իսկ 71-100 տոկոսը (71-100 միավոր) ստացած օբյեկտը` բարձր ռիսկայնության խմբում, բայց ոչ ավելի, քան ստուգման ենթակա օբյեկտների մինչև քսան տոկոսը` ըստ ռիսկայնության աստիճանի նվազման:

Հավելված N2

ՀՀ կառավարության 2017 թվականի

………………………-ի N………..-Ն որոշման

Հավելված N3

ՀՀ կառավարության 2012 թվականի

դեկտեմբերի 27-ի N1679-Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ԾԱՌԱՅՈՒԹՅԱՆ ԿՈՂՄԻՑ ԲՈՒՍԱՍԱՆԻՏԱՐԻԱՅԻ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ՌԻՍԿԵՐԻ ՎՐԱ ՀԻՄՆՎԱԾ ՍՏՈՒԳՈՒՄՆԵՐԻ ՄԵԹՈԴԱԲԱՆՈՒԹՅՈՒՆԸ ԵՎ ՌԻՍԿԱՅՆՈՒԹՅՈՒՆԸ ՈՐՈՇՈՂ ՉԱՓԱՆԻՇՆԵՐԻ ԸՆԴՀԱՆՈՒՐ ՆԿԱՐԱԳԻՐԸ**

**I.ՆԵՐԱԾՈՒԹՅՈՒՆ**

1. Ռիսկայնությունը որոշող չափանիշները և մեթոդաբանությունը Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայությանը (այսուհետ՝ ծառայություն) հնարավորություն կտան`

1) վերլուծել և գնահատել, պեստիցիդների և ագրոքիմիկատների շրջանառության փուլերի հետ կապված գործունեություն իրականացնող և ջերմատնային տնտեսությունների իրավաբանական անձանց և անհատ ձեռնարկատերերին (այսուհետ՝ տնտեսավարող սուբյեկտներ)՝ ըստ ռիսկայնության աստիճանի.

2) ձևավորել տվյալների բազա` տնտեսավարող սուբյեկտներին դասակարգել ըստ ռիսկայնության.

3) ներդնել ստուգումների առավել արդյունավետ և նպատակաուղղված մեխանիզմներ:

**II. ՌԻՍԿԻ ՍԱՀՄԱՆՈՒՄ, ԳՈՐԾՈՒՆԵՈՒԹՅԱՆ ՈԼՈՐՏԻ ԵՎ ԱՆՀԱՏԱԿԱՆ ՌԻՍԿԵՐ**

2. Ռիսկը՝ բուսասանիտարիայի ոլորտում գործառույթներ իրականացնող տնտեսավարող սուբյեկտների գործունեության արդյունքում մարդու և կենդանիների կյանքին, առողջությանը, բույսերին, բուսական արտադրանքին, շրջակա միջավայրին վնաս հասցնելու հավանականությունն է, հաշվի առնելով կենսաբանական և տնտեսական վնասի աստիճանը:

3. Գործունեության ոլորտի ռիսկը (այսուհետ՝ ոլորտային ռիսկ)՝ չափանիշ է, որի համար հիմք են ընդունվում տնտեսավարող սուբյեկտների գործունեության բնույթը/տեսակը ու վտանգավորությունը` ըստ առաջացող հնարավոր բացասական հետևանքների: Մի քանի ոլորտներում գործունեության իրականացման դեպքում տնտեսավարող սուբյեկտների ոլորտային ռիսկը հաշվարկվում է ամենառիսկային ոլորտի տվյալներով:

4.Անհատական ռիսկը՝ տնտեսավարող սուբյեկտների կողմից օրենսդրությամբ սահմանված պահանջների խախտումները, խախտումների պարբերականությունը, խախտումների վերացմանն ուղղված գործողություններն են, ինչպես նաև գործունեությունը բնութագրող այլ չափանիշներն են:

**III. ՌԻՍԿԻ ԳՆԱՀԱՏՈՒՄ**

5. Բուսասանիտարիայի բնագավառում գործունեություն իրականացնող տնտեսավարող սուբյեկտի ռիսկը գնահատվում է ոլորտային և անհատական ռիսկերի հանրագումարով:

**IV. ՈԼՈՐՏԱՅԻՆ ՌԻՍԿ**

6. Ոլորտային ռիսկի չափանիշը գործունեության տեսակի ռիսկն է, որի առավելագույն միավորը 60-ն է (N1 աղյուսակ):

**Ոլորտային ռիսկի դասակարգումը**

N1 աղյուսակ

|  |  |  |  |  |
| --- | --- | --- | --- | --- |
| Հ/Հ | | **Գործունեության տեսակը** | **ՏԳՏԴ Ծածկագիր** | **Միավորը** |
| 1 | 2 | | 3 | 4 |
| 1. | Պեստիցիդների առևտուր կամ իրացում | | 46.75.1; 46.75.2;  7.76.2 (բացառությամբ սերմերի) | 60 |
| 2. | Ագրոքիմիկատների առևտուր կամ իրացում | | 46.75.1; 46.75.2;  47.76. (բացառությամբ սերմերի) | 40 |
| 3. | Պեստիցիդների պահպանում | | 01.61.9 | 50 |
| 4. | Ագրոքիմիկատների պահպանում | | 01.6.9 | 30 |
| 5. | Պեստիցիդների տեղափոխում | | 01.6.9 | 40 |
| 6. | Ագրոքիմիկատների տեղափոխում | | 01.6.9 | 30 |
| 7. | Պեստիցիդների օգտագործում (իրավաբանական անձինք և անհատ ձեռնարկատերեր) | | 01.6.9 | 50 |
| 8. | Ագրոքիմիկատների օգտագործում (իրավաբանա-կան անձինք և անհատ ձեռնարկատերեր) | | 01.1-01.11.3; 01.13.1-01.19.9; 01.21.0-1.29.9 | 40 |
| 9. | Հիդրոպոնիկ ջերմատնային տնտեսություններ (իրավաբանական անձինք և անհատ ձեռնարկատերեր) | | 01.13.5 | 30 |
| 10 | Ավանդական ջերմատնային տնտեսություններ (իրավաբանական անձինք և անհատ ձեռնարկատեր) | | 01.13.5 | 50 |

**V. ԱՆՀԱՏԱԿԱՆ ՌԻՍԿ**

 7. Անհատական ռիսկի չափանիշներն են`

1) տարեկան շրջանառության միջոցները՝ իրացման ծավալները.

2) հողատարածքը (հա).

3) նպատակային շուկան.

4) ստուգաթերթի արդյունքը (եթե առկա է).

5) նախորդ երեք տարվա ընթացքում արձանագրված բույսերի վնասակար օրգանիզմները

6) վերահսկողության արդյունքով հաշվառված խախտումները:

8. Տնտեսավարող սուբյեկտի անհատական ռիսկը հավասար է տարեկան շրջանառության (իրացման) ծավալների, նպատակային շուկայի, ստուգաթերթերի արդյունքների, նախորդ երեք տարվա ընթացքում արձանագրված վնասակար օրգանիզմների և վերահսկողության խախտումների հաշվառումների ռիսկերի միավորների հանրագումարին:

9. Տնտեսավարող սուբյեկտի շրջանառության ծավալների մեծությունն անհատական ռիսկերի գնահատման չափանիշ է, որի չափերից կախված դասակարգումը տրված է N2 աղյուսակում:

N2 աղյուսակ

**Ռիսկի դասակարգումը ըստ շրջանառության ծավալների շրջանառվող գումարի**

|  |  |  |
| --- | --- | --- |
| **Շրջանառությունը** | | **Միավոր** |
| 1. | Նախորդ տարվա տվյալներով` 150 մլն դրամից ավելի | **30** |
| 2. | Նախորդ տարվա տվյալներով` 100 - 149 մլն դրամ | **20** |
| 3. | Նախորդ տարվա տվյալներով` 50 - 99 մլն դրամ | **15** |
| 4. | Նախորդ տարվա տվյալներով` 11-49 մլն դրամ | **10** |
| 5. | Նախորդ տարվա տվյալներով` մինչև 10 մլն դրամ | **5** |

10. Գործունեության տեսակի N1 աղյուսակի 7, 8, 9 և 10 հերթական համարների գործունեության տեսակներով զբաղվող տնտեսավարող սուբյեկտները, կախված իրենց հողատարածքներից, դասակարգվում է համաձայն N3 աղյուսակի:

N3 աղյուսակ

**Ռիսկի դասակարգումը ըստ հողատածքների մակերեսի**

|  |  |  |
| --- | --- | --- |
| **Հողատարածք (հա)** | | **Միավոր** |
| 1. | 25 և ավելի | **30** |
| 2. | 10 - 24 | **20** |
| 3. | 3-9 | **15** |
| 4. | 1-2 | **10** |
| 5. | 0.2-0.9 | **5** |

11. Նպատակային շուկայի ներգրավածությունից կախված, անհատական ռիսկին բնորոշ չափանիշը դասակարգվում է N 4 աղյուսակում: Այս չափանիշը տարածվում է N1 աղյուսակի 1, 2, 7, 8, 9 և 10 հերթական համարների գործունեության տեսակների վրա:

N4 աղյուսակ

**Նպատակային շուկա**

|  |  |  |
| --- | --- | --- |
| **Շուկաները** | | **Միավոր** |
| 1. | Ազգային և միջազգային շուկաներ | **30** |
| 2. | Միայն ազգային կամ միջազգային շուկա | **20** |
| 3. | Մարզային շուկա | **10** |
| 4. | Համայնքային շուկա | **5** |

12. Ստուգաթերթով գնահատված արդյունքից կախված տնտեսավարող սուբյեկտի անհատական ռիսկին բնորոշ չափանիշը դասակարգվում է N 5 աղյուսակում:

N5աղյուսակ

**Ստուգաթերթերի արդյունքներով դասակարգումը**

|  |  |  |
| --- | --- | --- |
| **Անհամապատասխանությունների քանակը (%-ով)` ըստ ստուգաթերթի** | | **Միավորը** |
| 1. | Ստուգաթերթի հարցերի 41 %-ից ավելին | **30** |
| 2. | Ստուգաթերթի հարցերի 31 - 40%-ը | **20** |
| 3. | Ստուգաթերթի հարցերի 0- 30%-ը | **10** |

13. Նախորդ երեք տարվա ընթացքում արձանագրված վնասակար օրգանիզմների ռիսկայնությունից ելնելով դասակարգվում է N6 աղյուսակում: Այս չափանիշը տարածվում է N1 աղյուսակի 7, 8, 9 և 10 հերթական համարների գործունեության տեսակների վրա:

N6 աղյուսակ

**Դասակարգում ըստ նախորդ երեք տարվա արձանագրված վնասակար օրգանիզմների**

|  |  |
| --- | --- |
| **Արձանագրված վնասակար օրգանիզմներ** | **Միավորը** |
| **Բարձր ռիսկային` բույսերի կարանտին վնասակար օրգանիզմներ**.   * Կարանտին օրգանիզմից զերծ գոտում կարանտին վնասակար օրգանիզմով վարակվածություն * Կարանտին վնասակար օրգանիզմի վարակվածությունից բխող հնարավոր վնասի՝ կենսաբանական և տնտեսական զգալի հետևանքներ * Բույսերի շրջանում կարանտին վնասակար օրգանիզմի տարածման և վարակվածության բարձր հավանականություն * Կարանտին գոտում իրականացվող կարանտին վնասակար օրգանիզմի դեմ պայքարի միջոցառումների մեխանիզմների բացակայություն * Կարանտին գոտում լիազոր մարմնի կարանտին վնասակար օրգանիզմի պայքարի և կանխարգելման ընթացակարգերով ու հրահանգներով սահմանված պահանջները չեն իրականացվում | **30** |
| **Միջին ռիսկային` բույսերի ոչ կարանտին վնասակար օրգանիզմներ**   * Վնասակար օրգանիզմի օջախների արձանագրում * Վնասակար օրգանիզմի օջախների կենսաբանական և տնտեսական վնասները * Վնասակար օրգանիզմի տարածման հավանակություն * Վնասակար օրգանիզմի օջախների վերացման և տարածման կանխարգելման պայքարի միջոցառումները բավարար չեն լիովին վերացնելու վնասակար օրգանիզմը | **20** |
| **Ցածր ռիսկային՝ բույսերի ոչ կարանտին վնասակար օրգանիզմներ**.   * Վնասակար օրգանիզմի առանձին դեպքերի արձանագրում * Վնասակար օրգանիզմի առանձին դեպքերից բխող տնտեսական կորուստները չեն գերազանցում նախորդ տարիների ցուցանիշները * Վնասակար օրգանիզմի առանձին դեպքերը այլ մշակաբույսերի համար ռիսկային չեն | **10** |

14. Վերահսկողության ընթացքում բացահայտված բուսասանիտարիայի բնագավառի օրենսդրական պահանջների անհամապատասխանության հիման վրատնտեսավարող սուբյեկտին տրված հանձնարարականների (կարգադրագրերի) չկատարման կամ ոչ պատշաճ կատարման, միևնույն հիմքերով խախտումների-տուգանքների կրկնության գրանցման առկայությունը, որպես անհատական ռիսկի չափանիշ, դասակարգվում է N7 աղյուսակում:

N7 աղյուսակ

**Հաշվառված խախտումների դասակարգումը**

|  |  |
| --- | --- |
| **Տեսուչների հանձնարարականների (կարգադրերի) կատարումը** | **Միավորը** |
| * Չեն ապահովում ծառայության հանձնարարականները * Առկա են կրկնվող տուգանքներ միևնույն պատճառով | **20** |
| * Ծառայության հանձնարարականները կատարվում են ոչ պարտաճանաչ * Կարանտին վնասակար օրգանիզմների կառավարման ուղղությամբ աշխատանքները կատարվում են մասնակի | **10** |

**VI. ՏՆՏԵՍԱՎԱՐՈՂ ՍՈՒԲՅԵԿՏՆԵՐԻ ԴԱՍԱԿԱՐԳՈՒՄՆ ԸՍՏ ՌԻՍԿԱՅՆՈՒԹՅԱՆ**

15. Ըստ ընդհանուր ռիսկայնության չափանիշների հանրագումարի (անհատական և ոլորտային ռիսկերի), տնտեսավարող սուբյեկտները դասակարգվում են երեք խմբի` բարձր, միջին և ցածր ռիսկայնության (N8 աղյուսակ):

 N8 աղյուսակ

**Ռիսկայնության դասակարգումը տոկոսներով**

|  |  |  |
| --- | --- | --- |
| **Ռիսկի խմբերը** | | **Միավորը** |
| 1. | Ցածր ռիսկայնություն | 0%-30% ներառյալ |
| 2. | Միջին ռիսկայնություն | 31%-70% ներառյալ |
| 3. | Բարձր ռիսկայնություն | 71%-100% ներառյալ |

**VII. ԸՆԴՀԱՆՈՒՐ (ՎԵՐՋՆԱԿԱՆ) ՌԻՍԿԻ ՀԱՇՎԱՐԿԸ**

16. Մինչև սույն մեթոդաբանության V գլխի բուսասանիտարիայի գործունեություն իրականացնող տնտեսավարող սուբյեկտների վերաբերյալ տեղեկատվության բազայի ստեղծումը (հավաքագրում-գրանցումը), ընդհանուր ռիսկի գնահատումը կատարվում է միայն հետևյալ չափանիշների հիման վրա`

1) ոլորտային ռիսկ.

2) տնտեսավարող սուբյեկտների իրացման ծավալների մեծություն.

3) նպատակային շուկա:

17. Համաձայն սույն մեթոդաբանության 16-րդ կետի 1-3 ենթակետերի՝ տնտեսավարող սուբյեկտների գնահատման արդյունքում N1 աղյուսակի 1, 2, 7, 8, 9 և 10 հերթական համարների ոլորտների առավելագույն միավորը կազմում է 120, որի մինչև 30 տոկոսը ներառյալ (0-36 միավոր) ստացած տնտեսավարող սուբյեկտը դասվում է ցածր ռիսկայնության խմբին, 31-70 տոկոսը (37-84 միավոր) ստացած տնտեսավարող սուբյեկտը` միջին ռիսկայնության խմբին, իսկ 71-100 տոկոսը (85-120 միավոր) ստացած տնտեսավարող սուբյեկտը` բարձր ռիսկայնության խմբին, բայց ոչ ավելի, քան ստուգման ենթակա տնտեսավարող սուբյեկտի մինչև քսան տոկոսը` ըստ ռիսկայնության աստիճանի նվազման:

18. Համաձայն սույն մեթոդաբանության 16-րդ կետի չափանիշների՝ N1 աղյուսակի 3, 4, 5 և 6 հերթական համարների ոլորտների գնահատման չափանիշ է համարվում ոլորտային և շրջանառության ծավալների ռիսկերը, որոնց առավելագույն միավորը կազմում է 90, որից մինչև 30 տոկոսը ներառյալ (0-27 միավոր) ստացած տնտեսավարող սուբյեկտները դասակարգվում է ցածր ռիսկայնության խմբում, 31-ից մինչև 70 տոկոսը ներառյալ (28-63 միավոր) ստացած տնտեսավարող սուբյեկտները` միջին ռիսկայնության խմբում, իսկ 71-100 տոկոսը ներառյալ (64-90 միավոր) ստացած տնտեսավարող սուբյեկտները` բարձր ռիսկայնության խմբում, բայց ոչ ավելի, քան ստուգման ենթակա տնտեսավարող սուբյեկտների մինչև քսան տոկոսը` ըստ ռիսկայնության աստիճանի նվազման:

19. Գործունեության տեսակի՝ N1 աղյուսակի 1 և 2 հերթական համարների ոլորտների տնտեսավարող սուբյեկտների դասակարգումն, ըստ գնահատված վերջնական ռիսկի, իրականացվում է հետևյալ մեխանիզմով՝ առավելագույն հնարավոր ռիսկային 170 միավորի (ոլորտային ռիսկը` առավելագույնը 60 միավոր, անհատական ռիսկը` առավելագույնը 110 միավոր) մինչև 30 տոկոսը ներառյալ (0-51 միավոր) ստացած տնտեսավարող սուբյեկտները դասակարգվում է ցածր ռիսկայնության խմբում, 31-ից մինչև 70 տոկոսը ներառյալ (53-119 միավոր) ստացած տնտեսավարող սուբյեկտները` միջին ռիսկայնության խմբում, իսկ 71-100 տոկոսը ներառյալ (120-170 միավոր) ստացած տնտեսավարող սուբյեկտները` բարձր ռիսկայնության խմբում, բայց ոչ ավելի, քան ստուգման ենթակա տնտեսավարող սուբյեկտների մինչև քսան տոկոսը` ըստ ռիսկայնության աստիճանի նվազման:

20. Գործունեության տեսակի՝ N1 աղյուսակի 3, 4, 5 և 6 հերթական համարների ոլորտների տնտեսավարող սուբյեկտների դասակարգումն, ըստ գնահատված վերջնական ռիսկի, իրականացվում է հետևյալ մեխանիզմով՝ առավելագույն հնարավոր ռիսկային 160 միավորի (ոլորտային ռիսկը` առավելագույնը 50 միավոր, անհատական ռիսկը` առավելագույնը 110 միավոր) մինչև 30 տոկոսը ներառյալ (0-48 միավոր) ստացած տնտեսավարող սուբյեկտները դասակարգվում է ցածր ռիսկայնության խմբում, 31-ից մինչև 70 տոկոսը ներառյալ (49-112 միավոր) ստացած տնտեսավարող սուբյեկտները` միջին ռիսկայնության խմբում, իսկ 71-100 տոկոսը ներառյալ (113-160 միավոր) ստացած տնտեսավարող սուբյեկտները` բարձր ռիսկայնության խմբում, բայց ոչ ավելի, քան ստուգման ենթակա տնտեսավարող սուբյեկտների մինչև քսան տոկոսը` ըստ ռիսկայնության աստիճանի նվազման:

21. Գործունեության տեսակի՝ N1 աղյուսակի 7, 8, 9 և 10 հերթական համարների ոլորտների տնտեսավարող սուբյեկտների դասակարգումն, ըստ գնահատված վերջնական ռիսկի, գնահատվում է ամբողջությամբ` ոլորտային և անհատական ռիսկերին բնորոշ բոլոր չափանիշներով, որն ունի առավելագույնը 230 միավոր (ոլորտային ռիսկը` առավելագույնը 60 միավոր, անհատական ռիսկը` առավելագույնը 170 միավոր): Մինչև 30 տոկոսը ներառյալ (0-69 միավոր) ստացած տնտեսավարող սուբյեկտները դասակարգվում է ցածր ռիսկայնության խմբում, 31-ից մինչև 70 տոկոսը ներառյալ (70-161 միավոր) ստացած տնտեսավարող սուբյեկտները` միջին ռիսկայնության խմբում, իսկ 71-100 տոկոսը ներառյալ (162-230 միավոր) ստացած տնտեսավարող սուբյեկտները` բարձր ռիսկայնության խմբում, բայց ոչ ավելի, քան ստուգման ենթակա տնտեսավարող սուբյեկտների մինչև քսան տոկոսը` ըստ ռիսկայնության աստիճանի նվազման: