ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2018 թվականի \_\_\_\_\_\_\_\_\_\_\_\_\_\_-ի N- Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՓԵՏՐՎԱՐԻ 21-Ի N 218-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2013 թվականի փետրվարի 21-ի «Հայաստանի Հանրապետություն ներմուծվող սննդամթերքի ռիսկայնության հիման վրա հսկողության մեթոդաբանությունը հաստատելու մասին» N218-Ն որոշման (այսուհետ՝ որոշում) մեջ կատարել հետևյան փոփոխությունները.

1. Որոշման նախաբանում «Հայաստանի Հանրապետությունում ստուգումների կազմակերպման և անցկացման մասին» Հայաստանի Հանրապետության օրենքի 2.1-ին հոդվածի 2-րդ մասին» բառերը փոխարինել «Սննդամթերքի անվտանգության պետական վերահսկողության մասին» Հայաստանի Հանրապետության օրենքի 13-րդ հոդվածի 3-րդ մասին» բառերով.
2. որոշման հավելվածը շարադրել նոր խմբագրությամբ՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

Հավելված   
ՀՀ կառավարության 2018 թվականի  
\_\_\_\_\_\_\_-ի N \_\_\_\_-Ն որոշման

Հավելված   
ՀՀ կառավարության 2013 թվականի  
փետրվարի 21-ի N 218-Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՆԵՐՄՈՒԾՎՈՂ ՍՆՆԴԱՄԹԵՐՔԻ ՌԻՍԿԱՅՆՈՒԹՅԱՆ ՀԻՄԱՆ ՎՐԱ ՀՍԿՈՂՈՒԹՅԱՆ ՄԵԹՈԴԱԲԱՆՈՒԹՅՈՒՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն իրավական ակտով կարգավորվում են ներմուծվող սննդամթերքի սննդամթերքի հետ շփվող նյութերի և սննդային ու կենսաբանական ակտիվ հավելումների (այսուհետ՝ սննդամթերք) ռիսկայնությունը որոշող չափանիշների ընդհանուր նկարագիրը և գնահատված ռիսկերի հիման վրա վերահսկողության համակարգի մեթոդաբանության հետ կապված հարաբերությունները (այսուհետ՝ մեթոդաբանություն), որի նպատակն է առկա ռեսուրսները նպատակաուղղել ներմուծվող առավել ռիսկային սննդամթերքի վտանգների կանխմանն ու նվազեցմանը և սահմանային անցման կետերում վերահսկողության համապատասխան գործիքակազմի (փաստաթղթային ստուգում, նույնականացում, զննում, նմուշառում, փորձաքննություն, բեռի ներմուծման արգելում, ոչնչացում կամ օգտահանում կամ վերարտահանում) ընտրությանը:

2. Սննդամթերքի կամ բեռի ներմուծման սահմանային վերահսկողության ընթացքում իրականացվող գործողությունների որոշումը հիմնված է ներմուծվող բեռի ընդհանուր ռիսկի վրա, որն իրենից ներկայացնում է ըստ սննդամթերքի (արտադրանքի) տեսակի ռիսկերի, յուրաքանչյուր բեռին բնորոշ (անհատական) ռիսկերի և ռիսկայնությունը որոշող այլ չափանիշների հանրագումարը:

**II. ՌԻՍԿԱՅՆՈՒԹՅՈՒՆԸ ԸՍՏ ՍՆՆԴԱՄԹԵՐՔԻ ՏԵՍԱԿԻ**

3. Սննդամթերքի ռիսկը դասակարգված ըստ սննդամթերքի (արտադրանքի) տեսակի բարձր, միջին և ցածր ռիսկայության ներկայացված է N 1 աղյուսակում:

**Ռիսկայնությունը` ըստ սննդամթերքի (արտադրանքի) տեսակի**

N 1 աղյուսակ

|  |  |  |  |
| --- | --- | --- | --- |
| **Արտադրանքի անվանումը** | **Արտաքին տնտեսական գործունեության ապրանքային անվանացանկ (ԱՏԳ ԱԱ)** | **Ռիսկի միավորը** | |
| **Բարձր ռիսկային** | | | |
| Միս և մսից սննդային ենթամթերք | 0201- 0210 | **3** | |
|
| Ձուկ և խեցգետնակերպեր, կակղամորթեր և ջրային այլ անողնաշարավորներ | 0301-0308 | **3** | |
| Պատրաստի սննդամթերք մսից, ձկից կամ խեցգետնանմաններից, կակղամարմիններից և ջրային այլ անողնաշարավորներից, պատրաստի կամ պահածոյացված ձուկ, ձկնկիթ | 1601-1605 | **3** | |
|
| Կաթնամթերք | 0401-0406, 2105 | **3** | |
| Թռչնի ձու | 0407-0408 | **3** | |
| Կենդանական ծագման սննդամթերք՝ այլ տեղում չնշված կամ չներառված | 0410 | **3** | |
| Մթերքներ սոուսներ պատրաստելու համար, պատրաստի ապուրներ ու արգանակներ | 2103-2105 | **3** | |
| Կենդանիների (բացի ձկների) աղիներ, պարկեր և ստամոքսներ, ամբողջական և կտորներով, թարմ և սառեցված, աղաջրում և աղած, չորացված և ապխտած | 0504 | **3** | |
| Մակարոնեղենային արտադրանք լցոնով, ջերմային մշակման ենթարկված կամ չենթարկված, կամ այլ եղենակով մշակված | 190220 | **3** | |
| Սպիտակուցային խտանյութեր և թելիկավոր և շերտավոր սպիտակուցային նյութեր | 210610 | **3** | |
| Վիտամինների և հանքային նյութերի խառնուրդ, նախատեսված սնուցման հավասարակշռված լրացման համար | 2106909803 | **3** | |
| Վաղ հասակի երեխաների համար նախատեսված պատրաստի սննդամթերք, նախատեսված մանրածախ առևտրի համար | 1901100000 | **3** | |
| **Միջին ռիսկային** | | | |
| Բանջարեղեն և որոշ ուտելի արմատապտուղներ և պալարապտուղներ | 0701-0714 | **2** | |
| Ուտելի մրգեր և ընկույզներ. ցիտրուսային պտուղների կեղև ու դդմի կճեպներ | 0801-0814 | **2** | |
| Ձուկ՝ չորացրած, ապխտած, աղ դրված կամ աղաջրի մեջ դրված | 0305 | **2** | |
| Խեցգետնակերպեր չորացրած, աղ դրված կամ աղաջրի մեջ դրված. | 0306 | **2** | |
| Կենդանական կամ բուսական ծագում ունեցող ճարպեր և յուղեր ու դրանց տրոհումից ստացվող մթերքները. պատրաստի սննդային ճարպեր | 1501-1520 | **2** | |
| Կակաո և դրանից պատրաստված մթերք | 1801-1806 | **2** | |
| **Ցածր ռիսկային** | | | |  |  |
| Բնական մեղր | 0409 | **0** | |
| Սուրճ, թեյ, մատե կամ պարագվայական թեյ և համեմունքներ | 0901-0910 | **0** | |
|
| Հացազգիներ | 1001-1008 | **0** | |
|
| Ալրաղացաձավարային արդյունաբերության արտադրանք. ածիկ, օսլաներ, ինուլին, հացահատիկային սոսնձանյութ | 1101-1109 | **0** | |
|
|
| Յուղատու սերմեր և պտուղներ, այլ սերմեր, պտուղներ և հատիկներ | 1201-1208 | **0** | |
| Շաքար և շաքարից պատրաստված հրուշակեղեն | 1701-1704 | **0** | |
|
|
| Պատրաստի մթերք` հացաբույսերի հատիկներից, ալյուրից, օսլայից կամ կաթից, ալյուրից պատրաստված հրուշակեղեն | 1901-1905 (բացի 1901100000 կոդի) | **0** | |
|
| Բանջարեղենի, մրգերի, ընկույզների կամ բույսերի այլ մասերի վերամշակումից ստացվող մթերք | 2001-2009 | **0** | |
|
| Սննդամթերք` այլ տեղ չնշված կամ չներառված | 2106 (բացի 210610 կոդի) | **0** | |
|
| Ալկոհոլային և ոչալկոհոլային խմիչքներ և քացախ | 2201-2209 | **0** | |
|
| Աղ | 2501 | **0** | |
|
|  | | |

**III. ՅՈՒՐԱՔԱՆՉՅՈՒՐ ԲԵՌԻՆ ԲՆՈՐՈՇ (ԱՆՀԱՏԱԿԱՆ) ՌԻՍԿԵՐ**

4. Բեռի անհատական ռիսկի չափանիշներն են`

1)արտադրողի մոտ ներդրված սննդամթերքի արտադրման որակի և անվտանգության կառավարման համակարգերը, որոնց հավաստիությունը հնարավոր է ստուգել էլեկտրոնային միջոցներով.

2) բեռի տեղափոխման պայմանները.

3) բեռի` խմբաքանակի զանգվածը (քանակը, ծավալը):

**Արտադրողի մոտ ներդրված կառավարման համակարգեր**

5. Կախված ներմուծված սննդամթերքի արտադրությունում ներդրված սննդամթերքի որակի և անվտանգության կառավարման համակարգերի, հավաստագրերի առկայությունից կամ բացակայությունից, որոնց հավաստիությունը հնարավոր է ստուգել էլեկտրոնային միջոցներով դասակարգվում է համաձայն N 2 աղյուսակի:

**Դասակարգումն ըստ արտադրողի մոտ ներդրված կառավարման համակարգերի**

N 2  աղյուսակ

|  |  |  |
| --- | --- | --- |
| **Ռիսկը** | **Սննդամթերքի անվտանգության** **կառավաման համակարգը** | **Միավորը** |
| բարձր | Սննդամթերքի արտադրությունում ներդրված չեն սննդամթերքի որակի և անվտանգության կառավարման համակարգեր` առնվազն վտանգի վերլուծության և հսկման կրիտիկական կետերի համակարգ ՎՎՀԿԿ (HACCP, ISO), առկա չեն հավաստագրեր (GLOBALGAP):  Երրորդ երկրներից սննդամթերքի ներմուծման դեպքում արտադրանքի սննդամթերքի անվտանգությանը ներկայացվող Եվրասիական տնտեսության միության (այսուհետ՝ ԵԱՏՄ) տեխնիկական կանոնակարգերով սահմանված պահանջներին համապատասխանությունը | **2** |
| ցածր | Սննդամթերքի արտադրությունում ներդրված են սննդամթերքի որակի և անվտանգության կառավարման համակարգեր` վտանգի վերլուծության և հսկման կրիտիկական կետերի համակարգ (ՎՎՀԿԿ (HACCP, ISO) առկա են հավաստագրեր (GLOBALGAP) | **0** |

**Սննդամթերքի տեղափոխման պայմաններ**

6. Սննդամթերքի տեղափոխման համար նախատեսված համապատասխան պայմանների փոխադրամիջոցներին ներկայացվող պահանջների համապատասխանության (փակ, մութ տարածություն, արևի ճառագայթների ուղղակի ազդեցության բացառում, ջերմային ռեժիմի ապահովում) ապահովումից ելնելով, դասակարգվում է համաձայն N 3 աղյուսակի:

**Դասակարգումն՝ ըստ տեղափոխման պայմանների**

N 3 աղյուսակ

|  |  |  |
| --- | --- | --- |
| **Ռիսկը** | **Տեղափոխմանը ներկայացվող պայմանները** | **Միավորը** |
| բարձր | Փոխադրամիջոցների պայմանները չեն համապատասխանում սննդամթերքի տվյալ տեսակի փոխադրմանը ներկայացվող պահանջներին (առանց ջերմաստիճանային ռեժիմն ապահովող սարքավորումների տրանսպորտով արագ փչացող սննդի տեղափոխում, սննդամթերք և ոչ սննդային արգելված նյութեր նույն տրանսպորտային միջոցում տեղափոխում), այդ թվում՝ սառեցնող սարքավորման աշխատանքի և ջերմաստիճանի ապահովման վերաբերյալ տեղեկատվության բացակայություն (թերմոտպիչի ցուցմունք) | **3** |
| ցածր | Տեղափոխման պայմանները համապատասխանում են սննդամթերքի տվյալ տեսակի փոխադրման համար ներկայացվող պահանջներին (այդ թվում՝ պահման ջերմաստիճանային ռեժիմ պահանջող սննդամթերքի համար նաև՝ սառեցնող սարքավորման աշխատանքի և ջերմաստիճանի ապահովման վերաբերյալ տեղեկատվության առկայություն (թերմոտպիչի ցուցմունք) | **0** |

**Բեռի խմբաքանակի զանգվածը (քանակը, ծավալը)**

7. Ներմուծված սննդամթերքի քանակի (զանգվածի) մեծությունից կախված դասակարգվում է համաձայն N 4 աղյուսակի:

**Դասակարգումն՝ ըստ Խմբաքանակի զանգվածի**

N 4 աղյուսակ

|  |  |  |
| --- | --- | --- |
| **Ռիսկը** | **Խմբաքանակի զանգվածը (կգ կամ լիտր)** | **Միավորը** |
| Բարձր | 601 կգ և ավելի | 3 |
| Միջին | 301 - 600 | 2 |
| Ցածր | Մինչև 300 | 0 |

**IV. ՌԻՍԿԻ ԱՅԼ ՉԱՓԱՆԻՇՆԵՐ**

8.Ռիսկի այլ չափանիշներն են՝

1) արագ արձագանքման միջազգային համակարգերի, այլ երկրների լիազոր մարմինների, ՀՀ սննդամթերքի անվտանգության բնագավառի լիազոր մարմնի կողմից սննդի շղթայի փուլերի վերահսկողության արդյունքներով սննդամթերքի վտանգավորության վերաբերյալ հաղորդումների և ԵԱՏՄ անդամ երկրների կողմից ԵԱՏՄ և երրորդ երկրների ընկերությունների նկատմամբ ԵԱՏՄ 2014 թվականի հոկտեմբերի 9-ի N94 որոշման 116-րդ կետի պահանջներով լաբորատոր խիստ հսկողության աշխատակարգի սահմանման վերաբերյալ տեղեկատվությունը.

9. Ռիսկայնությունը ըստ արագ արձագանքման միջազգային համակարգերի, այլ երկրների լիազոր մարմինների, ՀՀ սննդամթերքի անվտանգության բնագավառի լիազոր մարմնի կողմից սննդի շղթայի փուլերի վերահսկողության արդյունքներով սննդամթերքի վտանգավորության վերաբերյալ հաղորդումների և ԵԱՏՄ անդամ երկրների կողմից ԵԱՏՄ և երրորդ երկրների ընկերությունների նկատմամբ ԵԱՏՄ 2014 թվականի հոկտեմբերի 9-ի N94 որոշման 116-րդ կետի պահանջներով լաբորատոր խիստ հսկողության աշխատակարգի սահմանման վերաբերյալ տեղեկատվության ներկայացված է աղյուսակ N 5-ում:

**Դասակարգումն՝ ըստ արագ արձագանքման միջազգային համակարգերի, այլ երկրների լիազոր մարմինների հաղորդումների, ԵԱՏՄ միջոցով ստացված տվյալների կամ լիազոր մարմնի վերահսկողության արդյունքների**

  N 5 աղյուսակ

|  |  |  |
| --- | --- | --- |
| **Ռիսկը** | **Սննդամթերքի վտանգավորության վերաբերյալ ծանուցում կամ վերահսկողության արդյունքներ** | **Միավորը** |
| բարձր | Արագ արձագանքման միջազգային համակարգերի, այլ երկրների լիազոր մարմինների հաղորդումների, ԵԱՏՄ միջոցով ստացված տվյալների կամ լիազոր մարմնի վերահսկողության արդյունքներով սննդամթերքի վտանգավորության վերաբերյալ տեղեկատվության առկայություն | **3** |
| ցածր | Արագ արձագանքման միջազգային համակարգերի, ԵԱՏՄ միջոցով ստացված տվյալների կամ լիազոր մարմնի վերահսկողության արդյունքներով սննդամթերքի վտանգավորության վերաբերյալ տեղեկատվության բացակայություն | **0** |

**Սննդամթերքի ընդհանուր ռիսկայնության դասակարգումը**

N 8 աղյուսակ

|  |  |  |
| --- | --- | --- |
| **Հ/Հ** | **Խմբաքանակի ընդհանուր ռիսկայնությունը** | **Միավորը** |
| 1. | Բարձր | 8 և բարձր |
| 2. | Ցածր | մինչև 8 |

**V. ԸՆԴՀԱՆՈՒՐ ՌԻՍԿԻՆ ՀԱՄԱՊԱՏԱՍԽԱՆ ՎԵՐԱՀՍԿՈՂԱԿԱՆ ՄՈՏԵՑՈՒՄՆԵՐ**

11. Ընդհանուր ռիսկայնության` բարձր և ցածր խմբերին դասված սննդամթերքի նկատմամբ իրականացվող վերահսկողության տեսակներն են՝

1) ընդհանուր բարձր ռիսկայնությամբ դեպքում` փաստաթղթային ստուգում, նույնականացում, զննում, նմուշառում և ներմուծման և իրացման (վաճառքի) թույլտվություն միայն Հայաստանի Հանրապետության ազգային հավատարմագրման համակարգերում հավատարմագրված և ԵՏՄ սերտիֆիկացման ու փորձարկման լաբորատորիաների (կենտրոնների) միասնական ռեեստրում ներառված լաբորատորիաներում իրականացված լաբորատոր փորձաքննությամբ անվտանգության անհամապատասխանություններ չհայտնաբերելուց հետո.

2) ընդհանուր ցածր ռիսկայնության դեպքում՝ միայն զննում, փաստաթղթային և նույնականացման ստուգում:

12. Եթե միևնույն կազմակերպության կողմից արտադրված միևնույն տեսակի սննդամթերքում նախկինում ներմուծման պահին կամ շուկայահանման ընթացքում հայտնաբերվում են սննդամթերքի անվտանգության պահանջների հետ կապված անհամապատասխանություն, ապա հաջորդ երեք ներմուծման ընթացքում, բեռը ենթարկվում է ստուգման և կատարվում է նմուշառում 11-րդ կետի 1-ին ենթակետի պահանջներով և սննդամթերքի որևէ խնդիր չհայտնաբերելու դեպքում՝ 4-րդ, 5-րդ ներմուծումը կատարվում է միայն փաստաթղթային ստուգմամբ: Եթե հերթական անգամ ներմուծվող բեռը սննդամթերքի անվտանգության պահանջների հետ կապված անհամապատասխանություն է առաջացնում, ապա այս սկզբունքը կիրառվում է կրկին: